Ioannes Franciscus Mauldin
Ioannes Franciscus Mauldin (Anglice John Francis Mauldin, natus circa 1950) est scriptor Americanus, qui libros et commentarios electronicos praecipue de oeconomia scribit et acroases habet. Gradus academicos A.B. ab Universitate Ricensi anno 1972 et Magistri Divinitatis a Seminario Theologico Baptistico Meridioccidentali anno 1974 accepit. Incola Dallasii in Texia, praeses Collocationum Undae Millennii est, auctorque et hospes Congressus Collocationis Commodae, rei annuae collocatoribus aestimatis designatae. Sodalis Equitum Melitensium et consilii ad administrationem pertinentis Factionis Republicanae Texiae est. Puer fuit diabolus typographi. Ei sunt septem liberi, quorum quinque sibi adoptavit. Ipse quidem est unus ex conditoribus societatis Adopting Children Together, maximi gregis in Texia qui adoptioni favet.